la en la la en es la es la war it ceb ceb en es la pt uk la en es qu la en hbs_lat ilo fr eo en en en pt la nl ja en la it it it en en it it la en es la la en es en en la la es pt en it pl es es la en la la fr it la la la la la la fr la la la la fr es la la es la la fr la es la la qu es es es en gl oc ca ca en fr fr es es ca gl fr eo en nl gl oc tr tr en gl fr nl nl en gl fr es es en gl da es es en gl en la la es es es en de fr es pl la fr la la it de es it la la en fr fr it la ro la la la la nl la es it la es it hbs_lat pt eo de sv pt ceb eo la es fr eo es es it eo pt es war pt en es it fr la es it nl es es nl eo fr es fr fr en es en pt pt es en eo en en la fr la la la la la es gl la fr pl nl eo en fr hu en fr it it en es la es la eo es fi it es en es es es es nl es ceb eo en en eo es la es nl ceb es ceb eo fr ko es eo en es es pt pt fr en pt ca es nl es la tr es es la it la fr la la fr es la fr la la la fr es nb en en es fr en la es la en en es en en es la en es it es it la it it en la la la es fr la en la la en it la la es fr la tr it it it nl la es ru nb fr it la id la la it la la la la es la es ceb es es it la es la it la la zh it la cv nl de am an ar arz en az ru sv bg bn br hbs_lat ca id hbs_lat cy da de el en eo es et eu ast fa fi nn fr it da fy de gd lt fa gn de ku he hi hbs_lat tl hu hy it id es is it ja jv ka az sah kk ko en ku pl cs it lb it lt lv en en ml be mr ms mzn nl nb nb es fr ta id en pl pms pnb pt io it ro es ru es jbo en hbs_lat en sk sl sq hbs_lat nl sv hu en th ceb tr ug fy ur uz fr vi en ceb pl zh zh fr zh la it la it ca la en la la es fr es pt en la
Vandalitia[1] (Hispanice: Andalucía) est una inter communitates autonomas septemdecim Hispaniae. Ex omnibus quae in terra firma sitae sunt haec maxime ad australem partem iacet.
In aquilone Vandalitia habet finem in Castellam-Manicam atque Extremaduram. Meridie Oceanus Atlanticus, Mare Mediterraneum et Britannica colonia Calpe fines sunt. Vicina regio orientalis est Murcia. Vicinus occidentalis est Portugallia res publica. Caput Vandalitiae est Hispalis.
Antiquo Aevo, Vandalitiam sive Baeticam iberici populi, ex Asia Minore venti, Phoenices populi (Antiqui Syriae, Libani et Palaestinae incolae), Carthaginienses (praesentis Tunesiae incolae) et Tartessii incolabant.
Vandalitia Phoenicia emporia accepit. Quae statim in Punicam dicionem, postea Romanam redacta sunt. De anno 711 ad 1492 in Maura potestate erat.
Prisco Medio Aevo, Fretum Gaditanum traiectorius musulmanarum in Occidentalem Europam irruptionum locus ab anno 711 fuit. Mediaevalis epocha huic regioni Islamica est; Ferdinandus III Castellae Corduba anno 1236 potitus est. Hispalis anno 1248 et Granata anno 1492 capta est. Stata per duo saecula Recuperatio Hispanica (Hispanice Reconquista), Maura Hispania finita est, cum reliquos Mauros acriter insecuti sunt usque ad annum 1609 quo Philippi III iussu ex Hispanicis terris in exsilium pulsi sunt.
Novo Aevo, Vandalitia domitores in "Novi Mundi" occupationem profectos praebuit trans Baliares in copiis exercitus Castellae quae cum Regno Granatae anno 1492 transegit. Anno 1704, corona Hispanica Calpem amisit qui Britannica colonia factus est.
Coaetaneo Aevo, proelium Trafalgarense prope Gades anno 1805 commissum est. Cum Hispanicis coloniis in Maroco vicinitas geographicum historicumque factum praecipium denuo fuit anno 1936 quo Bellum civile Hispanicum ortum est: Francisci Franco exercitus in Vandalitia exposuit. A Italis copiis iutus, Malaca cepit die 8 Februarii anno 1937. Expositio Universalis anni 1992 Hispale agitata est.
Februario anni 2007, communitas autonoma per ad populum provocationem statutum Catalaunici simile autonomiam suam firmans adoptavit.
Vandalitiae caput Hispalis est. Tribunalis Superioris Iustitiae Vandalitiae Granata est.
Constitutio Hispanica anni 1978 ut communitates autonomicae aliquo independentiae uti possint sinit, quamquam in Civitate Hispanica contentae maneant. Primum statutum autonomiae Vandalitiae anno 1981 valere coepit. Ex illo tempore comitia constanter ad parlamentum Vandaliticum renovandum celebrantur. Novum statutum autonomiae probatum a Vandalitico populo die 18 Februarii anni 2007 est.
Parlamentum 109 scamnis componitur. Ultimis comitiis regionalibus, die 9 Martii anni 2008 celebratis, Partes Socialisticae Operariae Hispanicae (PSOE) 56 scamna, Partes Populares (Hispania) (PP) (Conservativae) 47 scamna, et IULV (Laeva Iuncta et Partes Virides) 6 scamna adeptae sunt.
Praeses Contionis Vandalitiae, id est, communitatis autonomicae gubernationis, dux est. Manuel Maria Chaves González, de anno 2004 quinta vice consecutiva praeses. Electus erat huic muneri snnis 1990, 1994 et 1996.
Vandaliticum levamen tres fundamentales unitates formant:
Saltus Castulonensis, naturalis limes inter Castellanam planitiem et Vandalitiam, cum maximo culmine paulo amplius 1300 metrorum.
Iugum Baeticum (Paenibeticum et Subbaeticum), Mari Mediterraneo parallelum. Ibi sunt maxima summa in Montibus Ilipulis (Hispanice: Sierra Nevada), et paeninsulae Hibericae altissima culmina: acumina Mulhacenum (Hispanice: Mulhacén) (3478 m) et Veleta (3392).
Valles Baetis (Hispanice: Valle del Guadalquivir), territorium planissimum in Sinum Gaditanum Austroccidente vertum.
Vandalitia in climatico dominio Mediterraneo (excepto Prato Iliberis) considit, quamquam clima non est uniforma, ubi diversae microclimaticae varietates alia prope aliam inveni possunt, quod prospectus varietatem producit. Praecipitationes de Occidente in Orientem imminuunt; locus magis praecipitationum accipiens Iugum Grazalemae est (2218 mm per annum) et minime pluviosus Promunturium Gatae (117 mm per annum). Media annualis temperatura Vandalitiae 16 °C superat, quamquam geographicae variationes sunt, de 18,5 °C Malacae usque ad 15,1 °C Beatiae (Hispanice Baeza) oscillantes. Frigidissimus mensis est Ianuarius (6,4 °C mediae temperaturae Iliberis) et calidissimus Augustus (28,5 °C mediae temperaturae Astigis (Hispanice Écija)).
Vandalitiae est magna hydrologica diversitas quia flumina sive in Atlanticum sive in Mediterraneum influunt. Atlanticorum aquarum divortiorum sinus hydrologici Anae (Hispanice Guadiana), Odieli (Hispanice Odiel), Tinctique (Hispanice Tinto), Baetis (Hispanice Gudalquivir), et Chrysi (Hispanice Guadalete) Baesipponensisque (Hispanice Barbate) sunt, et Mediterraneorum divortiorum sinus hydrologici meridiei est.
Provinciae[recensere | fontem recensere]
Vandalitia in octo provincias dividitur. Infra tabula provinciarum est (inter signa exclusione nomina geographica Hispanice), die 1 Iauniarii anni 2008 A.D.
Iliberis sive Granata (Granada)
Aurgi sive Giennium (Jaén)
Aurgi sive Giennium (Jaén)
Aliae principales Vandaliticae urbes sunt:
Murgi (El Ejido), et Turaniana (Roquetas de Mar), in Portu Magno (Almería)
Linea Conceptionis (La Línea de la Concepción), Iulia Traducta (Algeciras), Ebura (Sanlúcar de Barrameda), Oraculum Menestei sive Speculum Rotae (Rota), Sanctus Ferdinandus (San Fernando), Xeresium (Jerez de la Frontera), et Portus Menesthei (El Puerto de Santa María), in Gadibus (Cádiz)
Fons Mellaria (Fuente Obejuna), in Corduba (Córdoba)
Sexi Firmum Iulium (Almuñécar), Iulia Gemella Acci (Guadix) et Motrilum (Motril), in Ilibere sive Granata (Granada)
Salaria sive Betula (Úbeda) et Baetia (Baeza), in Aurgis sive Giennio (Jaén)
Antikaria (Antequera), Runda (Ronda) et Salduba (Marbella), in Malaca (Málaga)
Orippo (Dos Hermanas), Nebrissa (Lebrija), Urso (Osuna) et Utrera (Utrera), in Hispale (Sevilla)
Anno 2001 regioni erant 9 000 000 incolae. Valles Baetis fluminis et ora australis de montibus Ilipulis (Hispanice Sierra Nevada) sunt regiones habentes plerosque incolas.
Oeconomia[recensere | fontem recensere]
Etiamsi ultimis viginti annis mirabile oeconomicum incrementum experta est, Vandalitia secunda regio pauperrima in Hispania manet. Praestantiam ut regio Hispaniae populosissima sit et utvalde periegetica cum amplius septem milionibus salutatoribus pro anno sit. Se tertia Hispanica regio novis notitiarum technologiis redidit. Sed tamen officia paulo adstricta manent et regio periegese et aedificatione multo pendet. Longe ab Europaeis magnis mercatibus, industrialis textilis et adventiciae collocationis pecuniariae inopiam etiam patitur. Unione Europaea zona propositi I classificata, maximi ponderis auxiliis eligi potest (12,5 miliones euronum inter annos 2007 et 2013 praevisorum).
Vandalitia prima regio olivarum productoria in Europa (praecipue in provincia Aurgorum. Aliae principales productiones fructus et olera (Campi Daliarum (Hispanice Campos de Dalías) aut adhuc fraga Onobae), fruges et oleaginosae (Helianthus annuus) in Valle Baetis, bovinum et suinum armenta (pernae Trevelezenses), vinum (vinetorum Montellae Moriliumque et Malacae praecipue) sunt. Saccharum officinarum prope Motrilum et Malacam exigue quoque colitur.
PDG: 146 miliones euronum (aestimationes anno 2007)
PDG pro incolis: 17.251
PDG incrementum inter 1995 et 2005 (basis 100 in 95): 154 (Hispania 143, Euronis terrae 122)
PDG incrementi taxatio anno 2006: 3,9% (Euronis terrarum media: 2,8%)
Invitae otiositatis taxatio: 11,96% (Fons INE secundo trimestre spatio anni 2007)
Commercialis defectio: 13,9 miliones euronum (anno 2006)
Area Leonum pars thesaurorum architecturalium photographatissimorum Alhambrae
Cultura[recensere | fontem recensere]
Festa[recensere | fontem recensere]
Balnearia in litore La Caleta, Gadibus
Giralda e Cohorte Vexillorum, Hispale
Festa et diei festi
Feria Nostrae Dominae Valetudinis
Feria de Nuestra Señora de la Salud
Feria de la Virgen del Mar
Feria de San Lucas
Aurgis, ultima feria anni in Hispania.
Cordubae, certamen cohortium Cordubensium
Onobae, in memoriam Columbi
Principale Iliberis festum, etiam Cordubae celebratum
Gastronomia[recensere | fontem recensere]
Vandalitica gastronomia multo variata est et inter litus et intestina dissimilitudines ostendit. Semper olei olivae, piscium et carnis usu vincta est. Crustularia magnum Alandalusiensis culinae pondus ostendunt cum amygdalorum et mellis usu, quorum bellaria natalicia velut arvinata (Hispanice mantecados), pulverones (Hispanice polvorones) et alfajores (Hispanice alfajores) in hac regione notissima sunt.
Aliquae typica fercula Vandalitica sunt:
Nomen Latinum vel Latinizatum
Ilibere, Malacae et Gadibus
Habas fritas con jamón
Fabae frictae cum perna
Olla de San Antón
Huevos a la flamenca
Urta a la roteña
Pagrus auriga Oraculi Menesthei
Musica[recensere | fontem recensere]
Musica Vandalitica nominatur non solum Vandalitiae Hispanici territorii propria traditionalis musica, sed etiam musicae specialis modus, tam popularis quam culti generis, metrici, melodici harmonicique ambitus propriis characteribus definitus. Quamobrem, de musica Vandalitica ab haud Vandaliticis compositoribus composita proprie loqui potest. In musicologiae ambitu, haec tendentia Vandalitismus musicalis nominari solet.
Sermo[recensere | fontem recensere]
Vandalitia linguae Hispanicae dialecto, de Castellana Aragonicaque Andalusiensis Vandalitiae colonizatione orta, principaliter loquitur. Haec dialectus, magno Arabico et Austroromanico (linguae Mozarabicae Baeticae) substracto et praesertim propria innovatoria primorum exsistentiae saeculorum evolutione locupletata, se linguistica maximi ponderis varietas in linguae Hispanicae Americanis dialectis varietatibusque constituit.
Dialectus Vandalitica magnae dissimilitudinis est, nihilominus clari intestini limites non notantur, sed devertentes limites singuli tracti, modo ut dialectalis superpositorum tractuum unitas conformetut, magis quam homogenee oppositorum. Ita, quamquam traditionaliter in Vandaliticam Occidentalem et Vandaliticam Orientalem subdivisa est, praesertim secundum vocalis aperturae apparitionem velut signum pluralis in Mediaorientale zona, alii tractus qui hanc divisionem non notant sunt, velut thetacismus vel sigmacismus pro discrimine, Vandaliticorum s (praedorsalis et coronalis) pronuntiatio pro Castellana apicale aut Hispanici ch fricativizatio pro Castellana solita pronuntiatione (affricata), qui divisionem inter Septemtrionem et Meridiem notant. Praeterea factum ne tractuum multi inter Septemtrionem et Meridiem separationem supposite notantes in spatiorum dominii et isoglossarum delimitatione competant emineri potest.
Transvectiones[recensere | fontem recensere]
Pons Popelli (Hispanice Puente del Alamillo), Hispale designatus a Jacobo Calatrava
Commercia cum externis terris trans mare per portus Portus Magni, Gadium, Malacae, Iulia Traducta, Onobae et Hispalis fit. Autoviae accessus ad reliquas nationis terras firmant. Per magnae velocitatis ferriviam (AVE) Vandalitia nationalis territorii centro coniuncta est et in brevi futuro tota Europa coniungetur. Aeroportus Malacae et Hispalis 70% aerei commeatus accipiunt. Malacae et Hispale ferriviae metropolitanae factae erunt anno 2008 dum Ilibere adhuc propositum est.
Origo nominis[recensere | fontem recensere]
Creatores nominis sunt Vandali natio Germanica, quae quinto saeculo partem australem Hispaniae incoluerunt et regnum condiderunt. Anno 711 Mauri cum Vandalis reperirent, regionem الأندلس (al-andalus) Arabice vocaverunt. Sed secundum alios linguistas, verbi الأندلس (al-andalus) etymologia Germanicum verbum landahlauts "terras sortitionis" significans etiam posset. Etiam etymon Atlantis verbo الأندلس (al-andalus) propositum est. Hodie disputatio de hac re manet.
Mythologica origo Vandalitiae[recensere | fontem recensere]
Terrae quae hodie Vandalitia sunt numerosorum mythorum e remotissima Antiquitate locus fuerunt. Praeteriti magni cultus civiles hodierno Vandalitico territorio et eius populis creberrime alluserunt. Deorum terra Aegyptiis Graecisque erat. Post Bellum Trojanum, Ulixes in suo periplo Vandalitica litora assecutus est. Sic cujus scutum armaque donaria in templo Athenae dicato exhibita sunt in urbe Motrili Septemtrione quae ex heroe nominabatur. Osiris sedes Maris Mediterranei Occidente esse putabatur.
Vandalitii notabiles[recensere | fontem recensere]
Averroes, jurisperitus, medicus et philosophus
Boabdilus, ultimus Iliberis rex
Aelius Antonius Nebrissensis, grammaticus, primae grammaticae Linguae Hispanicae auctor
Bartholomaeus a Casaus, theologus et primus deffensor indigenarum Americanorum
Iohannes Diaz Solicis, explorator, Argentinae provinciae in America inventor
Alvarus Nunni Cabeza de Vaca, explorator
Bartholomaeus Stephanus Murillo, pictor
Ludovicus de Góngora, scriptor
Emmanuel de Falla, compositor
Fridericus Garcia Lorca, tragicus poeta
Franciscus de Lucía, chitarista
Cammarus Insulae, flamencus cantor
Ioannes Reno, Vandaliticorum parentium ex Franquistica Hispania fugientium Francogallicus actor
Notae[recensere | fontem recensere]
↑ Iohannes Iacobus Hofmannus, Lexicon universale (1698) textus s.v. "Vandalitia."
Paginae cum sectione nexuum internorum
Nomen nondum datum est
Paginam prehendere formá PDF
Novissima mutatio die 26 Iulii 2016 hora 18:53 facta.
Nonobstantibus ceteris condicionibus hunc textum tractare licet secundum "Creative Commons Attribution-ShareAlike License". Vide modos et condiciones.